૧૯૫૦થી ૧૯૯૫ દરમિયાન થયેલાં રમખાણોને ધ્યાનથી તપાસીએ તો આ વર્ષો દરમિયાન ૧૧૯૪ જેટલાં રમખાણો થયાં હતાં. જેમાંથી ૮૭૧ રમખાણો એટલે કે ૭૨.૯૫ ટકા રમખાણો નહેરુ, ઇન્દિરા અને રાજીવ ગાંધીના શાસનકાળમાં જ થયાં હતાં. આમાં સૌથી વધુ કોમી રમખાણોનું કોઈ ભોગ બન્યું હોય તો તે રાજ્ય ગુજરાત છે. આ દરમિયાન અમદાવાદને બાદ કરતાં સમગ્ર રાજ્યમાં ૨૪૪ રમખાણો થયાં હતાં, જેમાં ૧૬૦૧ લોકોનાં મૃત્યુ થયાં હતાં. જ્યારે માત્ર અમદાવાદમાં જ ૭૧ રમખાણો થયાં હતાં, જેમાં ૧૭૦૧ લોકોને પોતાનો જીવ ખોવો પડ્યો હતો. આ તમામ રમખાણો વખતે ગુજરાતમાં કોંગ્રેસનું રાજ હતું. અમદાવાદમાં સૌથી ભયાનક રમખાણ ૧૯૬૯માં ફાટી નીકળ્યાં હતાં. લગભગ ૬ મહિના સુધી ચાલેલા આ રમખાણોમાં ૫૧૨ લોકો માર્યા ગયા હતા.